**APSTIPRINĀTS**

Pāvilostas Mūzikas skolas

direktores \_\_\_\_\_\_\_\_\_\_\_\_\_\_

I. Šnore

2014. gada 25. augustā Rīkojumu Nr. 1-10/ 07

**PĀVILOSTAS MŪZIKAS SKOLAS**

**IEKŠĒJĀS KĀRTĪBAS NOTEIKUMI**

Pāvilostā

25.08.2014.

Izstrādāti, saskaņā ar Izglītības likuma 54.panta 2.punktu,

Bērnu tiesību aizsardzības likuma 68.panta 2.daļu,

Ministru kabineta noteikumiem Nr. 1338 „Kārtība, kādā nodrošināma

izglītojamo drošība izglītības iestādēs un to organizētajos pasākumos” 6.punktu,

Ministru kabineta noteikumiem Nr. 277.

„Kārtība, kādā nodrošināma izglītojamo profilaktiskā veselības

aprūpe un pirmās palīdzības pieejamība izglītības iestādēs”

Pāvilostas Mūzikas skolas nolikuma 25. punktu

**I Vispārīgā daļa**

1. Iekšējās kārtības noteikumu (turpmāk – Noteikumu) pamatuzdevums ir paredzēt nodarbību sekmīgu īstenošanu un noteikt vienotu kārtību, kādā Pāvilostas Mūzikas skola (turpmāk-Skola) tiek realizēta sabiedriskā kārtība, tikumība, veselība, citu personu tiesību un brīvību aizsardzība bērna drošības un aizsardzības interesēs ar nolūku veidot un nostiprināt bērnā sabiedrības interesēm atbilstošu vērtību orientāciju.
2. Ar Noteikumiem audzēkņus iepazīstina grupu nodarbību pedagogs, uzsākot kārtējo mācību gadu septembrī. Par Noteikumu pārrunāšanas faktu pedagogs veic ierakstu klases žurnālā, audzēkņi parakstās par to ievērošanu. Vecāki ar Noteikumiem tiek iepazīstināti pirms līgumu slēgšanas vai pirmajā rudens vecāku sapulcē. Ar Noteikumiem var iepazīties Skolas mājas lapā un pie ziņojuma dēļa gaitenī. Noteikumu ievērošana visiem audzēkņiem ir obligāta.
3. Skolā notiek gan individuālās gan grupu nodarbības.

**II Skolas darba režīms**

1. Skolā mācības sākas 12.00 un to ilgums ir saskaņā ar stundu sarakstu.

Mācību stundas ilgums – 40 minūtes. Stundas sākums un beigas netiek iezvanīts un norit bez starpbrīžiem.

|  |  |
| --- | --- |
| Stundas pēc kārtas | Laiks |
| 1. | 12.00 – 12.40 |
| 2. | 12.40 – 13.20 |
| 3. | 13.20 – 14.00 |
| 4. | 14.00 – 14.40 |
| 5. | 14.40 – 15.20 |
| 6. | 15.20 – 16.00 |
| 7. | 16.00 – 16.40 |
| 8. | 16.40 – 17.20 |
| 9. | 17.20 – 18.00 |
| 10. | 18.00 – 18.40 |

1. Skolas brīvlaiki un brīvdienas ir noteiktas un atbilst vispārizglītojošo skolu mācību gadam, saskaņā ar Ministru kabineta noteikumiem.
2. Par attaisnotiem stundu kavējumiem jāiesniedz vecāku (par 1-3 dienām) vai ārsta (ilgāk par 3 dienām) zīme specialitātes pedagogam.
3. Audzēkņu sekmes tiek novērtētas saskaņā ar Audzēkņu zināšanu un prasmju vērtēšanas, pārcelšanas nākamajā klasē un atskaitīšanas kārtību.
4. Vecākiem ir jālemj par savu bērnu sūtīšanu vai nesūtīšanu uz Skolu ja ziemas periodā gaisa temperatūra sasniedz 15 grādus zem nulles - sākumskolas vecuma bērniem, 20 grādus zem nulles - pamatskolas vecuma bērniem, 25 grādus zem nulles - vidusskolas vecuma bērniem.
5. Skolas direktore un pedagogi neatbild un neizmaksā kompensācijas par Skolas, klašu telpās un pagalmā atstātajām, kā arī stundu laikā bez uzraudzības palikušajām audzēkņu personiskajām mantām, velosipēdiem, mobilajiem tālruņiem, naudu un virsdrēbēm.
6. Nepiederošām personām (personas, kuras nestrādā un nemācās Skolā), ierodoties

Skolā, jāpiesakās pie direktores, norādot apmeklējuma iemeslu.

**III Audzēkņu tiesības**

1. Apgūt mūsdienu prasībām atbilstošu, licencētu un akreditētu profesionālās ievirzes mūzikas izglītības programmu, kas dod iespēju sagatavoties profesionālās izglītības ieguvei.
2. Izglītošanās procesā izmantot Skolas telpas, mācību līdzekļus un bibliotēku.
3. Izglītības procesā brīvi izteikt un aizstāvēt savas domas un uzskatus, kas neaizskar cilvēka un valsts godu un cieņu.
4. Pārstāvēt Skolu dažāda veida pasākumos atbilstoši savām spējām un interesēm
5. Saņemt motivētu savu zināšanu, prasmju, uzvedības un darbības novērtējumu.
6. Saņemt no pedagogiem savlaicīgu informāciju par ieskaitēm, koncertiem, eksāmeniem.
7. Saņemt pedagogu palīdzību mācību vielas apguvē.
8. Audzēknim ir tiesības uz privāto dzīvi, personas neaizskaramību un brīvību.
9. Ja audzēknis kādas personas darbībā saskata draudus savai vai citas personas drošībai, viņam nekavējoties par minēto jāinformē skolas pedagogi. Ja skolas pedagogi konstatē fizisku vai emocionālu vardarbību pret audzēkni, ir jāziņo Skolas direktorei, kas, izvērtējot situāciju, ziņo tiesību aizsardzības iestādēm.

**IV Audzēkņu pienākumi**

1. Mācībām paredzēto laiku pilnībā izmantot tam paredzētajam mērķim, sistemātiski gatavoties nodarbībām, lai iegūtu profesionālās ievirzes mūzikas izglītību.
2. Ievērot Skolas nolikumu un iekšējās kārtības noteikumus.
3. Uzņemties personisko atbildību par savām mācībām un uzvedību Skolā.
4. Atbilstoši savām spējām, apzinīgi un godprātīgi apgūt profesionālās ievirzes mūzikas izglītības programmu, būt radošiem, piedalīties Skolas rīkotajos koncertos, festivālos un citos pasākumos.
5. Ar cieņu izturēties pret pedagogiem, audzēkņiem un Skolas darbiniekiem.
6. Ar cieņu izturēties pret valsti, sabiedrību, ģimeni, baznīcu, kā arī rasēm, tautām,

etniskajām grupām un to pārstāvjiem.

1. Censties izprast, iepazīt un savā darbā ievērot demokrātisma un pilsoniskās sabiedrības pamatprincipus.
2. Ar savām zināšanām un attieksmi rūpēties par Skolas reputāciju, atbalstīt un pilnveidot tās tradīcijas.
3. Rūpēties par Skolas estētiskās vides, inventāra saglabāšanu, kārtību, tīrību.
4. Saudzēt dabu un apkārtējo vidi.

**V Citi svarīgi noteikumi**

1. Audzēknis uz stundu ierodas bez nokavēšanās.
2. Patvaļīgi neaiziet no mācību stundām, Skolas kavēšanas gadījumā nekavējoties ziņo specialitātes skolotājam vai direktorei.
3. Ar savu uzvedību netraucē darbu stundā ne pedagogiem, ne klasesbiedriem.
4. Stundu laikā mobilo tālruni, un citus komunikācijas līdzekļus lieto tikai mācību nolūkiem.
5. Stundu laikā neēd, nedzer, nekošļā gumiju.
6. Audzēknis ikdienā valkā lietišķu apģērbu, nenēsā galvassegas iekštelpās.
7. Svētku tērpā audzēkņi ierodas 1.septembrī, ieskaišu, eksāmenu dienās, piedaloties Skolas koncertos.
8. Audzēknis saudzīgi izmanto Skolas materiāli tehnisko bāzi (mūzikas instrumentus, mācību grāmatas, citu inventāru, telpas), tīši nodarītos zaudējumus atlīdzina vecāki.
9. Skolas telpās, pagalmā kategoriski aizliegts smēķēt, lietot alkoholu vai citas apreibinošas vielas, spēlēt azartspēles.
10. Skolā kategoriski aizliegts ienest un lietot ķīmiskas un sprādzienbīstamas vielas, viegli uzliesmojošus priekšmetus, sprāgstvielas, gāzes baloniņus.
11. Skolā kategoriski aizliegts ienest un lietot šaujamieročus, aukstos ieročus, t.sk. nažus, kaķenes, lokus u.c.
12. Audzēkņiem aizliegts lietot necenzētus vārdus, fiziski vai emocionāli aizskart skolas biedrus gan skolā, gan tās pagalmā.
13. Audzēkņi nedrīkst drūzmēties un dauzīties pie logiem un stikla durvīm. Aizliegts liekties vai kāpt ārā pa atvērtiem logiem. Aizliegts skriet pa Skolas telpām un kāpnēm, grūstīties uz tām un slidināties lejup pa kāpņu margām.
14. Tualetes podos nedrīkst mest papīrus, krāsas un citus priekšmetus, kas varētu traucēt tualetes normālu funkcionēšanu.
15. Vecāku pienākums:

* nodrošināt bērnam regulāras vingrināšanās iespējas;
* uzņemties atbildīgu par sava bērna Skolas iekšējās kārtību un sabiedrībā pieņemto morāles un ētikas normu ievērošanu;
* savlaicīgi samaksāt Pāvilostas novada pašvaldībai noteikto līdzfinansējumu un mūzikas instrumentu amortizācijas maksu;
* ierosināt izveidot Skolas pašpārvaldē un piedalīties tās darbā atbilstoši Skolas padomes reglamentam;
* piedalīties vecāku sapulcēs.

**VI Drošības un veselības aizsardzības prasības**

1. Skola nodrošina pirmās palīdzības sniegšanu audzēknim līdz brīdim, kad ierodas neatliekamās medicīniskās palīdzības brigāde.
2. Evakuācijas plāns izvietots Skolas gaiteņos I un II stāvā. Informācija par operatīvo dienestu izsaukšanas kārtību izvietota Skolas gaiteņos uz ziņojuma dēļa. Ārkārtējos gadījumos jārīkojas saskaņā ar rīcības plānu ekstremālām situācijām.
3. Par ugunsdrošību, elektrodrošību, darba aizsardzību un citām drošības prasībām audzēkņus informē grupas nodarbību pedagogs vienu reizi gadā. Par noteikumu pārrunāšanas faktu grupas pedagogs veic ierakstu žurnālā, audzēkņi parakstās par to ievērošanu.

## VII Pamudinājumi un apbalvojumi

1. Skolas apbalvojumu audzēkņi var saņemt par:

* augstiem sasniegumiem mācībās;
* sasniegumiem konkursos, festivālos un koncertos popularizējot Skolu vietējā un starptautiskā mērogā;
* ārpusstundu aktivitātēm un aktīvu pilsonisko rīcību.

1. Audzēkņu pamudināšanas un apbalvošanas veidi:

* izteikt rakstisku pateicību;
* piešķirt atzinības rakstu;
* izteikt pateicību vecākiem;
* par izciliem sasniegumiem konkursos un festivālos izvirzīt Pāvilostas novada domes vai Kultūras ministrijas balvām.

1. Apbalvojuma piešķiršanu var rosināt direktore, pedagogi, sabiedriskās organizācijas.

## VIII Atbildīgie un kārtība, kādā audzēkņi tiek iepazīstināti ar iekšējās kārtības noteikumiem

1. Grupas pedagogs iepazīstina audzēkņus ar skolas Iekšējās kārtības noteikumiem katra jaunā mācību gada pirmajā mēnesī. Iekšējās kārtības noteikumi tiek atkārtoti pārrunāti un precizēti gadījumā, ja radusies iekšējās kārtības pārkāpumu situācija. Par noteikumu iepazīstināšanas faktu pedagogs veic ierakstu mācību žurnālā, audzēkņi parakstās par to ievērošanu.
2. Drošības instrukcijas par ugunsdrošību, par elektrodrošību, par pirmās palīdzības sniegšanu un drošības instrukcijas par Drošību masu pasākumos tiek veiktas ne retāk kā reizi gadā. To veic grupas pedagogs par informēšanu audzēknis parakstās.
3. Pirms došanās izbraukumos, pedagogs instruē audzēkņus par kārtības noteikumiem pasākumā. Par noteikumu pārrunāšanas faktu tiek veikts ieraksts, audzēkņi parakstās par to ievērošanu.
4. Drošības instrukcijas pedagogiem veic direktore.

**IX**  **Atbildība par iekšējās kārtības neievērošanu**

1. Audzēkņiem, kuri pārkāpj iekšējās kārtības noteikumus, var tikt piemēroti:

* mutisks aizrādījums;
* rakstisks ziņojums vecākiem;
* rājiens direktores rīkojumā;
* atkārtota rājiena gadījumā izslēgšana no skolas.

1. Par skolas īpašuma un citu īpašumu bojāšanu audzēknis un viņa vecāki ir pilnā apmērā materiāli atbildīgi par zaudējumu, kas audzēkņa vainas dēļ nodarīts skolai vai citiem cilvēkiem.
2. Administratīvi vai krimināli sodāmus pārkāpumus skola neizmeklē, bet ziņo par tiem tiesību sargājošām iestādēm.

**X Izmaiņas iekšējās kārtības noteikumos**

1. Izmaiņas iekšējās kārtības noteikumos var ierosināt pedagoģiskā padome, skolas padome, skolas dibinātājs.
2. Izmaiņas iekšējās kārtības noteikumos apstiprina skolas direktors.

**XI Noslēguma jautājumi**

1. Atzīt par spēku zaudējušus 10.11. 2011.Pāvilostas Mūzikas skolas Iekšējās kārtības noteikumus.

Pāvilostas Mūzikas skolas Iekšējās kārtības noteikumi apspriesti un aktualizēti Pedagoģiskās padomes sēdē Nr.1, 25.08.2014.

Direktore I. Šnore